**Ψήφισμα** **της 12-04-2021 Συνεδρίασης του Δημοτικού Συμβουλίου του Δήμου Θεσσαλονίκης σχετικά με την απώλεια του Ιακώβου Τσούνη, εφοπλιστή και εθνικού ευεργέτη, βετεράνου του Β΄ Παγκοσμίου Πολέμου Παραπέμπει το αίτημα του Σώματος για ονομασία οδού, στην Επιτροπή Ονοματοθεσίας – Μετονομασίας Οδών, Πλατειών ή Συνοικιών του Δήμου Θεσσαλονίκης για τις δικές της ενέργειες.**

 **ΑΠΟΦΑΣΙΣΕ ΟΜΟΦΩΝΑ**

Το Δημοτικό Συμβούλιο Θεσσαλονίκης εκφράζει τη βαθύτατη θλίψη του για τον θάνατο του εφοπλιστή και εθνικού ευεργέτη Ιακώβου Τσούνη, βετεράνου του Β΄ Παγκοσμίου Πολέμου, ο οποίος πρόσφατα χάρισε όλη την ακίνητη περιουσία του στις Ελληνικές Ένοπλες Δυνάμεις, προς τις οποίες, ήδη από την δεκαετία του 1950, είχε επανειλημμένως προβεί σε πλήθος δωρεών και προσφορών. Στο διάστημα αυτό και μέχρι σήμερα είχε προσφέρει περίπου 23.000.000,00 €, εκ των οποίων τα 7.000.000,00 € τα τελευταία δύο έτη. Για τη συνολική προσφορά του τιμήθηκε με πολυάριθμες διακρίσεις και τίτλους, με πιο πρόσφατη την απονομή του Μεγαλόσταυρου του Τάγματος της Τιμής, από την Πρόεδρο της Ελληνικής Δημοκρατίας.

Το Δημοτικό Συμβούλιο Θεσσαλονίκης παραπέμπει το αίτημα του Σώματος για ονομασία οδού, στην Επιτροπή Ονοματοθεσίας – Μετονομασίας Οδών, Πλατειών ή Συνοικιών του Δήμου Θεσσαλονίκης για τις δικές της ενέργειες».